ddrg/super_eurlex huggingface dataset:
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 4ης Μαΐου 1999

σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του κατά το οικονομικό έτος 1997

(1999/432/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη ΕΚ και, ιδίως, το άρθρο 276,

- έχοντας υπόψη την έκθεση του Ελεγκτικού Συνεδρίου σχετικά με τις δημοσιονομικές καταστάσεις και τη διαχείριση του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 1997 συνοδευόμενη με την απάντηση του Ευρωπαϊκού Ιδρύματος για τη Βελτίωση των Συνθηκών Ζωής και Εργασίας (C4-0054/99)(1),

- έχοντας υπόψη τη σύσταση της Επιτροπής, της 11ης Φεβρουαρίου 1999 (5913/99 - C4-0149/99),

- έχοντας υπόψη την έκθεση της Επιτροπής Ελέγχου του Προϋπολογισμού (Α4-0163/99),

A. λαμβάνοντας υπόψη ότι, κατά τη γνώμη του Ελεγκτικού Συνεδρίου, οι δημοσιονομικές καταστάσεις για το οικονομικό έτος που έληξε στις 31 Δεκεμβρίου 1997 είναι αξιόπιστες και οι υποκείμενες πράξεις είναι, στο σύνολό τους, νόμιμες και κανονικές,

1. λαμβάνει υπόψη τα κάτωθι δεδομένα για τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας:

ΟΙΚΟΝΟΜΙΚΟ ΕΤΟΣ 1997

>ΘΕΣΗ ΠΙΝΑΚΑ>

2. αναγνωρίζει τα θετικά βήματα που πραγματοποίησε το Ίδρυμα του Δουβλίνου για την επίλυση των εναπομενόντων τεχνικών προβλημάτων που αφορούν τον διαχωρισμό των καθηκόντων μεταξύ του διατάκτη και του υπολόγου καθώς και την εφαρμογή ενός νέου αποκεντρωμένου συστήματος δημοσιονομικής διαχείρισης·

3. χαιρετίζει την έγκριση "μνημονίου συμφωνίας" προκειμένου να καθιερωθεί μία διαρθρωμένη συνεργασία ανάμεσα στα Διοικητικά Συμβούλια του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και του Ευρωπαϊκού Οργανισμού για την Ασφάλεια και την Υγεία στον Χώρο Εργασίας·

4. ενθαρρύνει τις προσπάθειες που καταβάλλει το Ίδρυμα του Δουβλίνου με στόχο τη βελτίωση της καθημερινής διαχείρισης των παγίων προκαταβολών μέσω της καθιέρωσης σαφών ορισμών, της εφαρμογής αυστηρών κατευθυντήριων γραμμών για τη μείωση των δαπανών αποστολής και των βελτιώσεων στις διαδικασίες συντάξεως του ετήσιου προϋπολογισμού σε ό,τι αφορά τις συμβάσεις μελετών·

5. χορηγεί απαλλαγή στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του για το οικονομικό έτος 1997, βάσει της εκθέσεως του Ελεγκτικού Συνεδρίου·

6. αναθέτει στον πρόεδρό του να διαβιβάσει την παρούσα απόφαση στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, στην Επιτροπή και στο Ελεγκτικό Συνέδριο και να την αποστείλει προς δημοσίευση στην Επίσημη Εφημερίδα (σειρά L).

Ο Γενικός Γραμματέας

Julian PRIESTLEY

Ο Πρόεδρος

José María GIL-ROBLES

(1) ΕΕ C 406 της 28.12.1998, σ. 12.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 7ης Ιουνίου 1999

για το διορισμό γερμανών τακτικών και αναπληρωματικών μελών της Επιτροπής των Περιφερειών

(1999/388/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση 98/110/ΕΚ του Συμβουλίου(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι έχουν κενωθεί θέσεις τακτικών και αναπληρωματικών μελών της Επιτροπής των Περιφερειών με τις παραιτήσεις του κ. Ruppert von Plottnitz και του κ. Uwe Döring, τακτικών μελών, όπως επίσης και της κας Irmgard von Rottenburg, του κ. Jost de Jager, της κας Kristiane Weber και του κ. Günter Niederbremer, αναπληρωματικών μελών, οι οποίες γνωστοποιήθηκαν στο Συμβούλιο, αντίστοιχα, στις 25 Μαΐου 1999, 25 Ιανουαρίου 1999, 15 Φεβρουαρίου 1999, 28 Μαΐου 1999, 26 Μαΐου 1999 και 25 Μαΐου 1999,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Διορίζονται:

α) τακτικά μέλη της Επιτροπής των Περιφερειών ο κ. Franz Josef Jung και η κα Ulrike Rodust, σε αντικατάσταση, αντίστοιχα, του κ. Ruppert von Plottnitz και του κ. Uwe Döring·

β) αναπληρωματικά μέλη της Επιτροπής των Περιφερειών ο κ. Dirk Brouer, ο κ. Peter Lehnert, ο κ. Klaus Peter Möller και ο κ. Klaus Wedemeier, σε αντικατάσταση, αντίστοιχα, της κας Irmgard von Rottenburg, του κ. Jost de Jager, της κας Kristiane Weber-Hassemer και του κ. Günter Niederbremer, για το υπόλοιπο της θητείας τους, δηλαδή έως τις 25 Ιανουαρίου 2002.

Λουξεμβούργο, 7 Ιουνίου 1999.

Για το Συμβούλιο

Ο Πρόεδρος

E. BULMAHN

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Ιουνίου 1999

για τον διορισμό μέλους της Επιτροπής των Περιφερειών

(1999/406/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση 98/110/ΕΚ του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι, με την παραίτηση του Joan Vallvé i Ribera, αναπληρωματικού μέλους, η οποία γνωστοποιήθηκε στο Συμβούλιο την 25 Μαΐου 1999, έχει κενωθεί μία θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της ισπανικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Joaquim Llimona i Balcells διορίζεται αναπληρωματικό μέλος της Επιτροπής των Περιφερειών, εις αντικατάστασιν του κ. Joan Vallvé i Ribera για το υπόλοιπο της θητείας του, δηλαδή έως τις 25 Ιανουαρίου 2002.

Λουξεμβούργο, 14 Ιουνίου 1999.

Για το Συμβούλιο

Ο Πρόεδρος

K.-H. FUNKE

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 17ης Μαΐου 1999

για την κατάργηση της κοινής θέσης 98/614/ΚΕΠΠΑ σχετικά με τη Νιγηρία

(1999/347/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας:

(1) ότι, στις 30 Οκτωβρίου 1998, το Συμβούλιο ενέκρινε την κοινή θέση 98/614/ΚΕΠΠΑ(1), σχετικά με τη Νιγηρία·

(2) ότι, στις 29 Μαΐου 1999, θα αναλάβει καθήκοντα ένας πολιτικός και δημοκρατικά εκλεγμένος πρόεδρος στη Νιγηρία, και θα σχηματισθεί κυβέρνηση από πολιτικούς·

(3) ότι, κατά συνέπεια, θα πληρωθούν οι προϋποθέσεις που είχει θέσει το Συμβούλιο στις 30 Οκτωβρίου 1998, για την άρση των υπόλοιπων κυρώσεων που είχαν επιβληθεί στη Νιγηρία,

ΑΠΟΦΑΣΙΖΕΙ ΤΑ ΕΞΗΣ:

Άρθρο 1

Η κοινή θέση 98/614/ΚΕΠΠΑ καταργείται από την 1η Ιουνίου 1999.

Άρθρο 2

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 17 Μαΐου 1999.

Για το Συμβούλιο

Ο Πρόεδρος

J. FISCHER

(1) ΕΕ L 293 της 31.10.1998, σ. 77.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 1ης Ιουνίου 1999

με την οποία τροποποιείται η απόφαση 1999/319/ΚΕΠΠΑ για την εφαρμογή της κοινής θέσης 1999/318/ΚΕΠΠΑ σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας

(1999/357/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή θέση 1999/318/ΚΕΠΠΑ(1) που υιοθέτησε το Συμβούλιο στις 10 Μαΐου 1999 σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (ΟΔΓ) και την απόφαση 1999/319/ΚΕΠΠΑ(2) για την εφαρμογή της,

Εκτιμώντας ότι ο κατάλογος του άρθρου 1 της απόφασης 1999/318/ΚΕΠΠΑ πρέπει να ενημερωθεί σύμφωνα με το άρθρο 1 παράγραφος 3 της κοινής θέσης 1999/319/ΚΕΠΠΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης 1999/319/ΚΕΠΠΑ του Συμβουλίου αντικαθίσταται από το ακόλουθο κείμενο: "Άρθρο 1

Τα πρόσωπα στα οποία απαγορεύεται η είσοδος κατά το άρθρο 1 της κοινής θέσης 1999/318/ΚΕΠΠΑ είναι τα εξής:

>ΘΕΣΗ ΠΙΝΑΚΑ>"

Άρθρο 2

Η παρούσα απόφαση αρχίζει να ισχύει την ημερομηνία της υιοθέτησής της.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 1η Ιουνίου 1999.

Για το Συμβούλιο

Ο Πρόεδρος

J. FISCHER

(1) ΕΕ L 123 της 13.5.1999, σ. 1.

(2) ΕΕ L 123 της 13.5.1999, σ. 3.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 26ης Απριλίου 1999

για παράταση της ισχύος της κοινής θέσης 96/635/ΚΕΠΠΑ όσον αφορά τη Βιρμανία/Μυανμάρ

(1999/289/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι η κοινή θέση 96/635/ΚΕΠΠΑ, της 28ης Οκτωβρίου 1996, που υιοθετήθηκε από το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, όσον αφορά τη Βιρμανία/Μυανμάρ(1), όπως τροποποιήθηκε και παρατάθηκε από την απόφαση 98/612/ΚΕΠΠΑ(2), παύει να ισχύει στις 29 Απριλίου 1999·

ότι, λαμβάνοντας υπόψη το σημείο 6 της εν λόγω κοινής θέσης, θα πρέπει να παραταθεί και πάλι η ισχύς της,

ΑΠΟΦΑΣΙΖΕΙ:

Άρθρο 1

Η κοινή θέση 96/635/ΚΕΠΠΑ παρατείνεται έως τις 29 Οκτωβρίου 1999.

Άρθρο 2

Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 26 Απριλίου 1999.

Για το Συμβούλιο

Ο Πρόεδρος

J. FISCHER

(1) ΕΕ L 287 της 8.11.1996, σ. 1.

(2) ΕΕ L 291 της 30.10.1998, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Φεβρουαρίου 1999 για την κατάργηση της κοινής θέσης 98/448/ΚΕΠΠΑ, σχετικά με τη Λευκορωσία (1999/156/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο I.2,

Εκτιμώντας:

(1) ότι, στις 9 Ιουλίου 1998, το Συμβούλιο καθόρισε την κοινή θέση 98/448/ΚΕΠΠΑ (1) για την απαγόρευση της χορήγησης θεωρήσεων στα μέλη της κυβέρνησης της Λευκορωσίας μετά τη λήψη ορισμένων μέτρων που επηρεάζουν τις κατοικίες των πρεσβευτών πλειόνων κρατών μελών της Ευρωπαϊκής Ένωσης στο διπλωματικό συγκρότημα Ντρόζντυ στο Μινσκ 7

(2) ότι, στις 25 Ιανουαρίου 1999, το Συμβούλιο κατέληξε στο συμπέρασμα ότι οι εν λόγω περιορισμοί των θεωρήσεων μπορούν να αρθούν εάν η κυβέρνηση της Λευκορωσίας τηρήσει τη συμφωνία που επιτεύχθηκε σχετικά με το Ντρόζντυ στις 10 Δεκεμβρίου 1998 7

(3) ότι το Συμβούλιο, επιβεβαιώνοντας ότι ενδιαφέρεται να συνεχίσει εποικοδομητικό διάλογο με τη Λευκορωσία, είναι ικανοποιημένο που η κυβέρνηση της Λευκορωσίας έχει τηρήσει έως τώρα τους όρους της εν λόγω συμφωνίας 7

(4) ότι το Συμβούλιο προτίθεται να παρακολουθήσει προσεκτικά τις εξελίξεις της κατάστασης στη Λευκορωσία και εν ανάγκη να αναθεωρήσει την παρούσα απόφαση,

ΑΠΟΦΑΣΙΖΕΙ:

Άρθρο 1

1. Η κοινή θέση 98/448/ΚΕΠΠΑ καταργείται.

2. Οι εξελίξεις της κατάστασης όσον αφορά τις κατοικίες των πρεσβευτών πλειόνων κρατών μελών της Ευρωπαϊκής Ένωσης στο διπλωματικό συγκρότημα Ντρόζντυ στο Μινσκ θα παρακολουθούνται από το Συμβούλιο, στο οπίο θα υποβάλλουν τακτικές αναφορές η προεδρία και η Επιτροπή. Εάν επιδεινωθεί η κατάσταση, το Συμβούλιο θα αναθεωρήσει αμέσως την παρούσα απόφαση.

Άρθρο 2

Η παρούσα απόφαση παράγει αποτελέσματα από την ημέρα υιοθέτησής της.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 22 Φεβρουαρίου 1999.

Για το Συμβούλιο

Ο Πρόεδρος

H.-F. von PLOETZ

(1) ΕΕ L 195 της 11. 7. 1998, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουλίου 1998 για τη σύναψη ορισμένων πρόσθετων πρωτοκόλλων των συμφωνιών ελευθέρων συναλλαγών και των ευρωπαϊκών συμφωνιών με τη Δημοκρατία της Λετονίας και τη Δημοκρατία της Λιθουανίας (1999/68/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,

την πρόταση της Επιτροπής,

Εκτιμώντας:

ότι η Επιτροπή διαπραγματεύτηκε εξ ονόματος της Κοινότητας πρόσθετα πρωτόκολλα υπό μορφή ανταλλαγής επιστολών για την τροποποίηση των συμφωνιών ελευθέρων συναλλαγών και των ευρωπαϊκών συμφωνιών με τη Δημοκρατία της Λετονίας και τη Δημοκρατία της Λιθουανίας, με σκοπό την παράταση και την τροποποίηση ορισμένων διατάξεων για το εμπόριο κλωστοϋφαντουργικών προϊόντων που περιέχονται στις εν λόγω συμφωνίες 7

ότι, σύμφωνα με την απόφαση 98/137/ΕΚ του Συμβουλίου (1), τα εν λόγω πρόσθετα πρωτόκολλα εφαρμόζονταν προσωρινά από την 1η Ιανουαρίου 1998, εν αναμονή της ολοκλήρωσης των διαδικασιών που απαιτούνται για τη σύναψή τους 7

ότι, εν αναμονή της ολοκλήρωσης των διαδικασιών αυτών, τέθηκαν σε ισχύ την 1η Φεβρουαρίου 1998 οι ευρωπαϊκές συμφωνίες με τη Δημοκρατία της Λετονίας (2) και τη Δημοκρατία της Λιθουανίας (3) 7

ότι, μετά την έναρξη ισχύος των ευρωπαϊκών συμφωνιών, οι αντίστοιχες συμφωνίες ελεύθερων συναλλαγών έπαυσαν να παράγουν αποτελέσματα,

ΑΠΟΦΑΣΙΖΕΙ:

Άρθρο 1

Εγκρίνονται εξ ονόματος της Κοινότητας τα πρόσθετα πρωτόκολλα υπό μορφή ανταλλαγής επιστολών για την τροποποίηση των συμφωνιών ελευθέρων συναλλαγών και των ευρωπαϊκών συμφωνιών με τη Δημοκρατία της Λετονίας και τη Δημοκρατία της Λιθουανίας, με σκοπό την παράταση και την τροποποίηση ορισμένων διατάξεων για το εμπόριο κλωστοϋφαντουργικών προϊόντων που περιέχονται στις εν λόγω συμφωνίες.

Τα κείμενα των μονογραφηθέντων πρόσθετων πρωτοκόλλων επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τα πρόσθετα πρωτόκολλα μεταξύ της Ευρωπαϊκής Κοινότητας και της Δημοκρατίας της Λετονίας και της Δημοκρατίας της Λιθουανίας, αντίστοιχα, δεσμεύοντας την Κοινότητα.

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 13 Ιουλίου 1998.

Για το Συμβούλιο

Ο Πρόεδρος

W. SCHάSSEL

(1) ΕΕ L 41 της 13.2.1998, σ. 81.

(2) ΕΕ L 26 της 2.2.1998, σ. 1.

(3) ΕΕ L 51 της 20.2.1998, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1998 για την προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας σχετικά με το εμπόριο κλωστοϋφαντουργικών προϊόντων (1999/36/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 113, σε σχέση με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύθηκε, εξ ονόματος της Κοινότητας, συμφωνία υπό τη μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων, όπως τροποποιήθηκε τελευταία από συμφωνίες που μονογραφήθηκαν στις 13 Δεκεμβρίου 1995 7

ότι αυτή η συμφωνία υπό τη μορφή ανταλλαγής επιστολών θα πρέπει να εφαρμοστεί προσωρινά από 1ης Ιανουαρίου 1999, εν αναμονή της ολοκλήρωσης των αναγκαίων διαδικασιών, για τη σύναψή της, με την επιφύλαξη αμοιβαίας προσωρινής εφαρμογής εκ μέρους της Λαϊκής Δημοκρατίας της Κίνας,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας για την τροποποίηση της συμφωνίας, μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων, όπως τροποποιήθηκε τελευταία από συμφωνίες που μονογραφήθηκαν στις 13 Δεκεμβρίου 1995, εφαρμόζεται προσωρινά από 1ης Ιανουαρίου 1999, εν αναμονή της επίσημης σύναψής της, με την επιφύλαξη αμοιβαίας προσωρινής εφαρμογής εκ μέρους της Λαϊκής Δημοκρατίας της Κίνας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 21 Δεκεμβρίου 1998.

Για το Συμβούλιο

Ο Πρόεδρος

M. BARTENSTEIN
ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Ιανουαρίου 1999 για την τροποποίηση της απόφασης 94/942/ΚΕΠΠΑ σχετικά με την κοινή δράση που θεσπίστηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, σχετικά με τον έλεγχο της εξαγωγής αγαθών διπλής χρήσης (1999/54/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.3,

τις γενικές κατευθυντήριες γραμμές που έδωσε το Ευρωπαϊκό Συμβούλιο της Λισσαβώνας στις 26 και 27 Ιουνίου 1992,

την απόφαση 94/942/ΚΕΠΠΑ (1),

Εκτιμώντας ότι, μετά την απόφαση 98/106/ΚΕΠΠΑ (2), με την οποία αναπροσαρμόστηκε το παράρτημα Ι της προαναφερόμενης απόφασης, απαιτείται να αναπροσαρμοστεί και το παράρτημα V της απόφασης,

ΑΠΟΦΑΣΙΖΕΙ:

Άρθρο 1

Ο κατάλογος του παραρτήματος V της απόφασης 94/942/ΚΕΠΠΑ, που αναφέρεται στο άρθρο 6 της εν λόγω απόφασης και στο άρθρο 20 παράγραφος 1 του κανονισμού (ΕΚ) αριθ. 3381/94 του Συμβουλίου, της 19ης Δεκεμβρίου 1994, περί κοινοτικού καθεστώτος ελέγχου της εξαγωγής αγαθών διπλής χρήσης από την Κοινότητα (3), τροποποιείται ως εξής:

- από τις 8 Μαρτίου 1998, ο πίνακας που αντιστοιχεί στους αριθμούς προϊόντων 0C004 έως 0C201, αντικαθίσταται από τον ακόλουθο πίνακα:

>ΘΕΣΗ ΠΗΝΑΚΑ>

- από την τριακοστή ημέρα μετά την έναρξη ισχύος της παρούσας απόφασης, ο πίνακας που αντιστοιχεί στους αριθμούς προϊόντων 0C004 έως 0C201, αντικαθίσταται από τον ακόλουθο πίνακα:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση δημοσιεύεται στην Επίσημη Εφημερίδα.

Άρθρο 3

Η παρούσα απόφαση αρχίζει να ισχύει την ημέρα της δημοσίευσής της.

Το άρθρο 1 πρώτη περίπτωση εφαρμόζεται από τις 8 Μαρτίου 1998 και το άρθρο 1 δεύτερη περίπτωση εφαρμόζεται από την τριακοστή ημέρα μετά την ημερομηνία της δημοσίευσης.

Βρυξέλλες, 18 Ιανουαρίου 1999.

Για το Συμβούλιο

Ο Πρόεδρος

O. LAFONTAINE

(1) ΕΕ L 367 της 31. 12. 1994, σ. 8 7 απόφαση όπως τροποποιήθηκε τελευταία από την απόφαση 98/232/ΚΕΠΠΑ (ΕΕ L 92 της 25. 3. 1998, σ. 1).

(2) ΕΕ L 32 της 6. 2. 1998, σ. 1.

(3) ΕΕ L 367 της 31. 12. 1994, σ. 1 7 κανονισμός όπως τροποποιήθηκε από τον κανονισμό (ΕΚ) αριθ. 837/95 (ΕΕ L 90 της 21. 4. 1995, σ. 1).
Διορθωτικό στη δημοσίευση της απόφασης 1999/190/ΚΕΠΠΑ του Συμβουλίου, της 9ης Μαρτίου 1999, η οποία εκδόθηκε βάσει του άρθρου Ι.4 παράγραφος 2 της συνθήκης για την Ευρωπαϊκή Ένωση σχετικά με την εφαρμογή της κοινής δράσης περί συμβολής της Ευρωπαϊκής Ένωσης στην ανασύσταση βιώσιμης αστυνομικής δύναμης στην Αλβανία

(Επίσημη Εφημερίδα των Ευρωπαϊκών Κοινοτήτων L 63 της 12ης Μαρτίου 1999)

Η προαναφερόμενη απόφαση του Συμβουλίου συνοδεύεται από την ακόλουθη δήλωση της δανικής αντιπροσωπείας η οποία έγινε κατά την έγκριση της απόφασης και καταχωρήθηκε στα πρακτικά του Συμβουλίου.

"Δήλωση της δανικής αντιπροσωπείας

Σύμφωνα με το τμήμα Γ της απόφασης που εξέδωσε το Ευρωπαϊκό Συμβούλιο του Εδιμβούργου στις 11 και 12 Δεκεμβρίου 1992, η Δανία δεν συμμετέχει στην εκπόνηση και εφαρμογή αποφάσεων δράσεων της Ένωσης που έχουν αμυντικές επιπτώσεις.

Η δανική κυβέρνηση απεφάσισε ότι η Δανία δεν θα συμμετάσχει στην απόφαση του Συμβουλίου όσον αφορά την εφαρμογή της κοινής δράσης περί συμβολής της Ευρωπαϊκής Ένωσης στην ανασύσταση βιώσιμης αστυνομικής δύναμης στην Αλβανία.

Σύμφωνα με την απόφαση του Εδιμβούργου, η Δανία δεν θα εμποδίσει την ανάπτυξη στενότερης συνεργασίας μεταξύ των κρατών μελών στον τομέα αυτόν. Κατά συνέπεια, η θέση που εκτίθεται ανωτέρω δεν εμποδίζει την έγκριση της απόφασης του Συμβουλίου."
ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Νοεμβρίου 1998 που εγκρίθηκε βάσει του άρθρου Ι.3 της συνθήκης για την Ευρωπαϊκή Ένωση, σχετικά με ειδική δράση της Ένωσης στον τομέα της συνδρομής για την άρση ναρκοπεδίων (98/627/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο I.3 και το άρθρο Ι.11 παράγραφος 2,

Εκτιμώντας:

ότι την 1η Οκτωβρίου 1996 το Συμβούλιο υιοθέτησε την κοινή δράση 96/588/ΚΕΠΠΑ (1) σχετικά με τις νάρκες κατά προσωπικού 7 ότι στις 28 Νοεμβρίου 1997 το Συμβούλιο ενέκρινε νέα κοινή δράση 97/817/ΚΕΠΠΑ (2) σχετικά με τις νάρκες κατά προσωπικού προκειμένου να προσαρμόσει στα νέα δεδομένα και να αναπτύξει περαιτέρω τις πρωτοβουλίες που είχε αναλάβει η Ευρωπαϊκή Ένωση δυνάμει της πρώτης κοινής δράσης 7

ότι οι κοινές αυτές δράσεις περιέχουν τη δυνατότητα ειδικών δράσεων της Ένωσης στον τομέα της ναρκαλιείας και αναφέρουν ότι οι δράσεις αυτές θα μπορούσαν να λάβουν τη μορφή κατάρτισης ναρκαλιευτών και εκπαιδευτών ναρκαλιείας 7

ότι είναι ιδιαιτέρως αναγκαία για την Κροατία η ύπαρξη μιας δράσης η οποία θα συνίσταται σε συντονισμό, εποπτεία και κατάρτιση ναρκαλιευτών και εκπαιδευτών, και θα αποτελούσε συμπλήρωμα των διεθνών προσπαθειών στον τομέα της άρσης ναρκοπεδίων,

ΑΠΟΦΑΣΙΖΕΙ:

Άρθρο 1

Οργανώνεται ειδική δράση της Ευρωπαϊκής Ένωσης στον τομέα της άρσης ναρκοπεδίων. Η δράση αυτή συνίσταται στο συντονισμό, την εποπτεία και την κατάρτιση ναρκαλιευτών και εκπαιδευτών ναρκαλιείας στην Κροατία.

Άρθρο 2

1. Για τη χρηματοδότητη των λειτουργικών δαπανών που προκύπτουν από την εφαρμογή της παρούσας απόφασης, ο προϋπολογισμός των Ευρωπαϊκών Κοινοτήτων επιβαρύνεται με ποσό έως 435 000 Ecu.

2. Η διαχείριση της δαπάνης που χρηματοδοτείται από το ανωτέρω ποσό πραγματοποιείται τηρουμένων των διαδικασιών και κανόνων της Ευρωπαϊκής Κοινότητας που εφαρμόζονται στο δημοσιονομικό τομέα.

Άρθρο 3

Η παρούσα απόφαση γνωστοποιείται στη Δυτικοευρωπαϊκή Ένωση σύμφωνα με τα συμπεράσματα του Συμβουλίου, της 14ης Μαΐου 1996 σχετικά με τη διαβίβαση στη Δυτικοευρωπαϊκή Ένωση εγγράφων της Ευρωπαϊκής Ένωσης.

Άρθρο 4

Η παρούσα απόφαση αρχίζει να ισχύει την ημέρα της έκδοσής της.

Άρθρο 5

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 9 Νοεμβρίου 1998.

Για το Συμβούλιο

Ο Πρόεδρος

W. SCHάSSEL

(1) ΕΕ L 260 της 12. 10. 1996, σ. 1.

(2) ΕΕ L 338 της 9. 12. 1997, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Δεκεμβρίου 1998 για την τροποποίηση της απόφασης 95/328/ΕΚ για τη θέσπιση της υγειονομικής πιστοποίησης των αλιευτικών προϊόντων προελεύσεως τρίτων χωρών που δεν καλύπτονται ακόμα από μια ειδική απόφαση [κοινοποιηθείσα υπό τον αριθμό Ε(1998) 4044] (Κείμενο που παρουσιάζει ενδιαφέρον για τον ΕΟΧ) (98/739/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 11ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη θέση στην αγορά των αλιευτικών προϊόντων (1), όπως τροποποιήθηκε τελευταία από την οδηγία 97/79/ΕΚ (2), και ιδίως το άρθρο 11,

Εκτιμώντας:

ότι η απόφαση 95/328/ΕΚ της Επιτροπής, της 25ης Ιουλίου 1995, για τη θέσπιση της υγειονομικής πιστοποίησης των αλιευτικών προϊόντων προελεύσεως τρίτων χωρών που δεν καλύπτονται ακόμα από μια ειδική απόφαση (3), όπως τροποποιήθηκε τελευταία από την απόφαση 98/418/ΕΚ (4), ισχύει έως τις 31 Δεκεμβρίου 1998 7

ότι στην απόφαση 97/296/ΕΚ της Επιτροπής (5), όπως τροποποιήθηκε τελευταία από την απόφαση 98/711/ΕΚ (6), περιλαμβάνεται κατάλογος των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή 7 ότι στο μέρος ΙΙ αυτού του καταλόγου εμφαίνονται οι τρίτες χώρες οι οποίες δεν καλύπτονται ακόμα από ειδική απόφαση, αλλά που πληρούν τους όρους του άρθρου 2 παράγραφος 2 της απόφασης 95/408/ΕΚ του Συμβουλίου (7), όπως τροποποιήθηκε τελευταία από την απόφαση 98/603/ΕΚ (8) 7

ότι η απόφαση 95/408/ΕΚ ορίζει ότι ο κατάλογος αυτός ισχύει μέχρι τις 31 Δεκεμβρίου 2000 7 ότι, επομένως, χρειάζεται να τροποποιηθεί η ημερομηνία της ισχύος της πιστοποίησης, για να προσαρμοστεί στην ημερομηνία ισχύος των προσωρινών καταλόγων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 4 της απόφασης 95/328/ΕΚ, η φράση «και μέχρι τις 31 Δεκεμβρίου 1998» αντικαθίσταται από τη φράση «μέχρι τις 31 Δεκεμβρίου 2000».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 268 της 24. 9. 1991, σ. 15.

(2) ΕΕ L 24 της 30. 1. 1998, σ. 31.

(3) ΕΕ L 191 της 12. 8. 1995, σ. 32.

(4) ΕΕ L 190 της 4. 7. 1998, σ. 53.

(5) ΕΕ L 122 της 14. 5. 1997, σ. 21.

(6) ΕΕ L 337 της 12. 12. 1998, σ. 58.

(7) ΕΕ L 243 της 11. 10. 1995, σ. 17.

(8) ΕΕ L 289 της 28. 10. 1998, σ. 36.